Tο Θέατρο της Επινόησης ως μέσο δημιουργίας παραστάσεων με παιδιά και νέους:
Creators: name: Στέφα, Ευανθία Ζήση
Publisher: name: Aristotle University of Thessaloniki
Year: 2012
Subjects: Θέατρο
Επινόηση
Δημοτικό Σχολείο
Devised
Performance
Drama

description: Το Θέατρο της Επινόησης είναι ένα είδος θεάτρου που προέρχεται από τον σκηνικό πειραματισμό της δεκαετίας του ’60 με κύρια χαρακτηριστικά τον αυτοσχεδιασμό -σωματικό και λεκτικό-το παιχνίδι και την έρευνα ως μέσα δημιουργίας παραστάσεων. Ακόμη, συνδυάζει όλες τις τέχνες και αναδεικνύει την έννοια της συλλογικής δημιουργίας, εντάσσεται γενικότερα στις αναζητήσεις του μεταμοντερνισμού. Η παρούσα εργασία εστιάζεται στο Θέατρο της Επινόησης με τη μαθητική κοινότητα. Συγκεκριμένα, επιχειρήθηκε μια εφαρμογή Θεάτρου της Επινόησης στο 41ο Δημοτικό Σχολείο Θεσσαλονίκης κατά το σχολικό έτος 2011-2012 όπου μια ομάδα είκοσι μαθητών, της Ε΄ και Στ΄ τάξης, μέσα από συστηματική έρευνα έξι μηνών και εργαστηριακή εργασία, οδηγήθηκε στη δημιουργία κειμένου και έπειτα σε παράσταση στο χώρο του σχολείου με τίτλο "41..00 ευχές φτάνουν ως τον ουρανό", μια πρωτότυπη σύνθεση που είχε ως επίκεντρο την ιστορία του σχολείου και τη θέση του σημερινού μαθητή σε αυτό. Η παρούσα εργασία, αφού περιγράψει στο Α΄ μέρος τα χαρακτηριστικά του Θεάτρου της Επινόησης και την πορεία του μέσα στο χρόνο, στο Β΄ μέρος θα παρουσιάσει την περιγραφή της μεθόδου, το σχεδιασμό και την υλοποίηση της εφαρμογής με στόχο να αναδείξει μια νέα μέθοδο δημιουργίας παραστάσεων με παιδιά και νέους, με ποικίλα παιδαγωγικά και καλλιτεχνικά οφέλη, η οποία αποτελεί παράλληλα μια πολύπλευρη μαθησιακή εμπειρία. Αυτό που αναδεικνύεται μέσα από τη διαδικασία δημιουργίας παράστασης με τεχνικές Θεάτρου της Επινόησης είναι η προώθηση της βιωματικής και συνεργατικής μάθησης, η τοποθέτηση του μαθητή στο επίκεντρο της καλλιτεχνικής δημιουργίας και ο ενεργός ρόλος του σ’ αυτήν σε όλα τα στάδια παραγωγής. Σύμφωνα με την αξιολόγηση των συμμετεχόντων μαθητών η εφαρμογή υπήρξε μια ιδιαίτερα δημιουργική εμπειρία. Λαμβάνοντας υπόψη την αξιολόγηση αυτή, καθώς και τα ημερολόγια συναντήσεων στα οποία καταγράφεται συστηματικά η πορεία όλης της εργασίας, καταλήγουμε ότι το Θ.τ.Ε. σε συνδυασμό με το Εκπαιδευτικό Δράμα μπορούν να αποτελέσουν εκπαιδευτικά εργαλεία για τον εμπλουτισμό της θεατρικής αγωγής και για τη δημιουργία παραστάσεων με παιδιά και νέους. Οι παραστάσεις που δημιουργούνται με τον τρόπο αυτό βασίζονται στα ενδιαφέροντα των μαθητών και αποκλίνουν από τα στερεότυπα του σχολικού θεάτρου.
description: Devised Theatre is a form of theatre which originated from the experimental theatre companies of the 1960’s. The process of devising a performance mainly entails physical and verbal improvisation, play, and research. It also combines all creative arts, and highlights the concept of collaborative creation, falling generally under the frameworks of postmodernism. This dissertation concerns Devised Theatre within the school community. More specifically, there was an attempt to apply Devised Theatre techniques in the 41st Elementary School of Thessaloniki, during the 2011/12 school year, with a group of 20 eleven to twelve- year-old students. Through six months of systematic research and workshops the group was lead to the creation of a play script and a performance entitled "41.000 wishes reach the sky", an original piece of work, which was presented within the school area, and centred around the school’s history and the current student’s place in the school. The first part of this dissertation will examine the characteristics of Devised Theatre, as well as its course up to now. The second part will discuss the method, the design and the implementation of such type of theatre, aiming at focusing on a new method of theatre making by children and youth, which is also a multifaceted learning experience. What is highlighted through this process of creating a performance is the promotion of experiential and collaborative learning, the placing of the students at the centre of artistic creation and their active role in all stages of production. Such learning processes, which are based on the students’ interests, where each student is given a chance to contribute to the play script, diverge from the stereotypes of mainstream school theatre. According to the evaluation of the students who participated, the process was a particularly creative experience. Considering this evaluation, as well as the journals where the workshop and research progress was systematically documented, we can come to the conclusion that Devised Theatre in combination with Educative Drama can become learning tools for the enrichment of theatre education and the creation of performances by children and youth. Such learning processes, which are based on the students’ interests, where each student is given a chance to contribute to the play script, diverge from the stereotypes of mainstream school theatre.